Document ID: 31988R1609

KOMISSION ASETUS (ETY) N:o 1609/88,
annettu 9 päivänä kesäkuuta 1988,
asetusten (ETY) N:o 3143/85 ja (ETY) N:o 570/88 nojalla myydyn voin viimeisestä varastoonsaapumispäivästä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1109/88(2), ja erityisesti sen 6 artiklan 7 kohdan,
ottaa huomioon voin ja kerman markkinoiden interventiotoimenpiteitä koskevista yleisistä säännöistä 15 päivänä heinäkuuta 1968 annetun neuvoston asetuksen (ETY) N: o 985/68(3), sellaisena kuin se on viimeksi muutettuna asetuksella (ETY) N:o 842/88(4), ja erityisesti sen 7 a artiklan,
sekä katsoo, että
voiöljynä suoraan kulutukseen tarkoitetun interventiovoin myynnistä alennettuun hintaan 11 päivänä marraskuuta 1985 annetun komission asetuksen (ETY) N:o 3143/85(5), sellaisena kuin se on viimeksi muutettuna asetuksella (ETY) N:o 775/88(6), mukaan ja voin myynnistä alennettuun hintaan ja konditoria- ja jäätelötuotteiden ja muiden elintarvikkeiden valmistukseen tarkoitetun voin ja voiöljyn tuen myöntämisestä 16 päivänä helmikuuta 1988 annetun komission asetuksen (ETY) N:o 570/88(7), sellaisena kuin se on muutettuna asetuksella (ETY) N:o 949/88(8), 1 artiklan mukaan myyntiin saatetun voin on saavuttava varastoon ennen määritettävää päivää; tämä päivämäärä vahvistetaan voin varastojen määrän muutosten ja saatavilla olevien määrien mukaan,
mainitun asetuksen (ETY) N:o 570/88 voimaantulon seurauksena olisi kumottava asetusten (ETY) N:o 262/79 ja (ETY) N:o 3143/85 nojalla myydyn voin viimeisestä varastoonsaapumispäivästä 18 päivänä kesäkuuta 1984 annettu komission asetus (ETY) N:o 1726/84(9), sellaisena kuin se on viimeksi muutettuna asetuksella (ETY) N:o 685/88(10), ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 3143/85 1 artiklan 1 kohdassa tarkoitetun voin on saavuttava varastoon ennen 1 päivää tammikuuta 1987.
Asetuksessa (ETY) N:o 570/88 tarkoitetun voin on saavuttava varastoon ennen 1 päivää tammikuuta 1987.
2 artikla
Kumotaan asetus (ETY) N:o 1726/84.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä kesäkuuta 1988.

Labels: 3
2
17